Legal Document

Category: 143

Text:
41. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 55350 της 23 Δεκ. 1982/11 Ιαν.  1983  (ΦΕΚ Β' 2) (Διόρθ. Σφαλμ. στο ΦΕΚ Β' 118/22  Μαρτ. 1983)  Εκλογικό Συνδικαλιστικό Βιβλιάριο. Έχοντας υπόψη: Ι.Τις διατάξεις των άρθρ. 13 παρ. Ι και 29 παρ. 2 του Νόμ. 1264/1982 "Για τον εκδημοκρατισμό του συνδικαλιστικού κινήματος κ.λ.π."  2.Τις διατάξεις του Νόμ. 400/1976 "περί Υπουργικού Συμβουλίου και Υπουργείων" όπως τροποποιήθηκε και συμπληρώθηκε μεταγενέστερα. 3.Την από Ι.ΙΙ.1982 γνώμη της Γενικής Συνομοσπονδίας Εργατών Ελλάδος ως της πιο αντιπροσωπευτικής τριτοβάθμιας συνδικαλιστικής οργάνωσης της Χώρας, αποφασίζουμε: Καθορίζουμε τον τύπο, τις εγγραφές και τη διαδικασία έκδοσης των εκλογικών συνδικαλιστικών βιβλιαρίων ως κατωτέρω: Ι.Για την έκδοση των εκλογικών συνδικαλιστικών βιβλιαρίων συνιστάται ειδική επιτροπή με τίτλο Επιτροπή Εκλογικών Συνδικαλιστικών Βιβλιαρίων που αποτελείται από: α)έναν Εφέτη ως Πρόεδρο που ορίζεται με δύο αναπληρωτές του από τον Προϊστάμενο του Εφετείου Αθηνών. β)10 μέλη που υποδείχνει η πιο αντιπροσωπευτική τριτοβάθμια συνδικαλιστική οργάνωση με ισάριθμα αναπληρωματικά και  γ)ανά ένα μέλος, με τον αναπληρωτή του, που υποδείχνουν οι υπόλοιπες τριτοβάθμιες συνδικαλιστικές οργανώσεις. Τα μέλη της Επιτροπής ορίζονται κατά ανώτατο όριο στα 14. Γραμματέας της Επιτροπής ορίζεται ένας υπάλληλος της γραμματείας των Δικαστηρίων με 2 αναπληρωτές. Η Επιτροπή συγκροτείται με απόφαση του Προϊσταμένου του Εφετείου Αθηνών μέσα στον Ιανουάριο κάθε χρόνου. Σε περίπτωση που οι τριτοβάθμιες συνδικαλιστικές οργανώσεις, δεν υποδείξουν εκπροσώπους της, για την Επιτροπή, ο Προϊστάμενος του Εφετείου διορίζει τα μέλη από τον πίνακα των μελών της διοίκησής τους με ισάριθμα αναπληρωματικά. Τα στοιχεία αυτά αναζητούνται από τα πρακτικά των τελευταίων εκλογών που κατατίθενται, σύμφωνα με τις διατάξεις του άρθρ. 13 παρ. 2 του Νόμ. 1264/1982 στη Γραμματεία του αρμόδιου Πρωτοδικείου. Η Επιτροπή θεωρείται ότι βρίσκεται σε απαρτία με τη παρουσία των μισών πλέον ενός μελών. Οι αποφάσεις λαμβάνονται με πλειοψηφία των παρόντων και σε περίπτωση ισοψηφίας υπερισχύει η ψήφος του Προέδρου. Αρμοδιότητες της Επιτροπής Εκλογικών Συνδικαλιστικών Βιβλιαρίων είναι: α)η συγκέντρωση των απαραιτήτων για τη έκδοση των βιβλιαρίων στοιχείων. β)η μέριμνα για τη μηχανογράφηση των στοιχείων. γ)η έκδοση, η συμπλήρωση και ο έλεγχος των βιβλιαρίων, κατά πρωτοβάθμια οργάνωση με βάση τα μηχανογραφημένα στοιχεία. δ)η υπογραφή των βιβλιαρίων. ε)η αναθεώρηση των μηχανογραφημένων στοιχείων εφόσον υπάρχει ανάγκη. στ)η επανέκδοση των βιβλιαρίων σε περίπτωση απώλειάς τους. Η συμπλήρωση των βιβλιαρίων με φύλλα σε περίπτωση εξάντλησής τους γίνεται από το Γραμματέα της Επιτροπής. Η Επιτροπή αποφασίζει επίσης για κάθε θέμα σχετικό με τη έκδοση και τον έλεγχο των βιβλιαρίων που δεν εμπίπτει στις παραπάνω αρμοδιότητες. Οι δαπάνες για τη μηχανογράφηση των στοιχείων και για την εκτύπωση των εκλογικών βιβλιαρίων καθώς και οι αποζημιώσεις των μελών της Επιτροπής και οι δαπάνες λειτουργίας της γενικά, βαρύνουν, κατ' αναλογία του αριθμού των βιβλιαρίων, τις τριτοβάθμιες συνδικαλιστικές οργανώσεις. Οι πρωτοβάθμιες συνδικαλιστικές οργανώσεις που δεν ανήκουν στη δύναμη δευτεροβαθμίων, μελών τριτοβαθμίων συνδικαλιστικών οργανώσεων, βαρύνονται με τις παραπάνω δαπάνες κατ' αναλογία του αριθμού των βιβλιαρίων που θα εκδοθούν από την Επιτροπή για τα μέλη τους. Το ποσό της αποζημίωσης των μελών της Επιτροπής, είναι ίσο με το προβλεπόμενο, κάθε φορά, ποσό αποζημίωσης, κατά συνεδρίαση, των μελών των Δευτεροβαθμίων Διοικητικών, Διαιτητικών Δικαστηρίων με ανώτατο όριο 2 συνεδριάσεις κατά μήνα. Κατά την πρώτη εφαρμογή της απόφασης αυτής και για 4 μήνες από την πρώτη συγκρότηση της Επιτροπής δεν καθορίζεται όριο συνεδριάσεων. ΙΙ.Διαδικασία έκδοσης των εκλογικών συνδικαλιστικών βιβλιαρίων. Για την υλοποίηση των διαδικασιών έκδοσης των εκλογικών συνδικαλιστικών βιβλιαρίων, κάθε πρωτοβάθμια συνδικαλιστική οργάνωση οφείλει μέσα σε αποκλειστική προθεσμία 30 ημερών από την πρώτη συγκρότηση της Επιτροπής να υποβάλλει σ' αυτήν, κατάσταση σε δύο αντίγραφα από το μητρώο των μελών της δύναμής της, όπως διαμορφώθηκε μετά την εκκαθάριση που επιβάλλουν οι συνδυασμένες διατάξεις των άρθρ. 7 παρ. Ι,4 και 5,25 παρ. 2 και 28 παρ. 2 του Νόμ. 1264/1982. (Αντί για τη σελ. 38,209) Σελ. 38,209 (α) Τεύχος Η92-Σελ. 29 Νόμοι περί επαγγελματικών σωματείων 14.Α.β.40-41 Η Επιτροπή είναι υποχρεωμένη να χορηγεί αντίγραφα των παραπάνω καταστάσεων στις δευτεροβάθμιες και τριτοβάθμιες συνδικαλιστικές οργανώσεις εφόσον το ζητήσουν και μόνο για τα μέλη τους. Για τη διευκόλυνση της μηχανογραφικής εργασίας που θα επακολουθήσει, τα έντυπα των καταστάσεων αυτών εκτυπώνονται και αποστέλλονται στις πρωτοβάθμιες συνδικαλιστικές οργανώσεις με ευθύνη της Επιτροπής Εκλογικών Συνδικαλιστικών Βιβλιαρίων. Οι καταστάσεις αυτές που υποχρεωτικά θα φέρουν την επωνυμία της οργάνωσης καθώς και τον χαρακτηρισμό της ως συνδικαλιστικής οργάνωσης της επιχείρησης ή του επαγγελματικού κλάδου απασχόλησης, βεβαιώνονται για το γνήσιο των εγγραφών τους και την εκκαθάριση που έγινε στο μητρώο, σύμφωνα με τις διατάξεις που αναφέρονται παραπάνω, σφραγίζονται και υπογράφονται από τον Πρόεδρο και το Γενικό Γραμματέα της συνδικαλιστικής οργάνωσης. Σε περίπτωση κατά την οποία από τα στοιχεία που υποβάλλονται προκύψουν αμφιβολίες της Επιτροπής ως προς το χαρακτηρισμό της συνδικαλιστικής οργάνωσης ως οργάνωσης της επιχείρησης ή του επαγγελματικού κλάδου απασχόλησης σύμφωνα με τις διατάξεις του άρθρ. 7 παρ. 1 του Νόμ. 1264/1982, η Επιτροπή αποφαίνεται όπως προβλέπεται στην παρ. 1 της απόφασης αυτής. ΙΙΙ.Τύπος του εκλογικού συνδικαλιστικού βιβλιαρίου. Το σχήμα και το μέγεθος του εκλογικού συνδικαλιστικού βιβλιαρίου καθορίζεται από την Επιτροπή που προβλέπεται στην παρ. Ι της απόφασης αυτής και φέρει υποχρεωτικά τις παρακάτω ενδείξεις: Ι.Στο εξώφυλλο: α)Επάνω αριστερά, σε δύο στίχους: "ΕΠΙΤΡΟΠΗ ΕΚΛΟΓΙΚΩΝ ΣΥΝΔΙΚΑΛΙΣΤΙΚΩΝ ΒΙΒΛΙΑΡΙΩΝ" β)Στη μέση, σε δύο στίχους: "ΕΚΛΟΓΙΚΟ ΣΥΝΔΙΚΑΛΙΣΤΙΚΟ ΒΙΒΛΙΑΡΙΟ" γ)Κάτω το έτος έκδοσης του βιβλιαρίου. 2.Στη δεύτερη σελίδα του εξωφύλλου αναγράφονται: α)Η διάταξη της παρ. Ι του άρθρ. 7 του Νόμ. 1264/1982 που καθορίζει τη συμμετοχή των εργαζομένων στις συνδικαλιστικές τους οργανώσεις και β)Η διάταξη της παρ. 3 του άρθρ. 23 του ίδιου νόμου που αναφέρεται στην ποινική ευθύνη, σε περίπτωση παραποίησης ή νόθευσης του αποτελέσματος των εκλογών για την ανάδειξη των συλλογικών οργάνων και των αντιπροσώπων των συνδικαλιστικών οργανώσεων. Σελ. 38, 210(α) Τεύχος Η92-Σελ. 30 3.Στην τρίτη σελίδα του βιβλιαρίου καταχωρίζονται με ευθύνη της Επιτροπής, τα παρακάτω στοιχεία του κατόχου: α)Επάνω στο κέντρο της σελίδας μέσα σε πλαίσιο ο αριθμός της αστυνομικής ταυτότητας και η χρονολογία έκδοσής της. β)Το όνομα, επώνυμο και όνομα πατέρα. γ)Κάτω από την ένδειξη, με κεφαλαία: "ΣΩΜΑΤΕΙΟ ΠΟΥ ΑΝΗΚΕΙ", αναγράφονται με στοιχείο "Ι" οι λέξεις "ΕΠΑΓΓΕΛΜΑΤΙΚΟΥ ΚΛΑΔΟΥ ΑΠΑΣΧΟΛΗΣΗΣ" και παραπλεύρως η ένδειξη "ΗΜΕΡΟΜΗΝΙΑ ΕΓΓΡΑΦΗΣ" και με στοιχείο "2" η λέξη: "ΕΠΙΧΕΙΡΗΣΙΑΚΟ" και παραπλεύρως η ένδειξη: "ΗΜΕΡΟΜΗΝΙΑ ΕΓΓΡΑΦΗΣ". Η σελίδα αυτή σφραγίζεται με τη σφραγίδα της Επιτροπής Εκλογικών Συνδικαλιστικών Βιβλιαρίων και υπογράφεται από τον Πρόεδρό της. 14.Α.β.41 Νόμοι περί επαγγελματικών σωματείων 4.Στην τετάρτη σελίδα, που συμπληρώνεται και υπογράφεται από τον κάτοχο του βιβλιαρίου αναγράφεται η εξής δήλωση: "Δηλώνω ότι: είμαι κάτοχος του αριθ..................... ασφαλιστικού βιβλιαρίου υγείας (ή) δεν παρέλαβα ακόμη το ασφαλιστικό βιβλιάριο υγείας του......………………………………...... (πόλη) (ημερομηνία) (έτος) ..................................... (υπογραφή) Στα σημειωμένα με τελείες κενά αναγράφεται ο αριθμός του ασφαλιστικού βιβλιαρίου υγείας και ο ασφαλιστικός φορέας υγείας του κατόχου. Κατά την πρώτη ψηφοφορία στην οποία θα λάβει μέρος ο κάτοχος του βιβλιαρίου βεβαιώνεται από το δικαστικό αντιπρόσωπο το γνήσιο των παραπάνω στοιχείων. 5.Οι σελίδες πέμπτη (5), έβδομη (7) και ένατη (9) συμπληρώνονται σε περίπτωση που ο κάτοχος tου βιβλιαρίου διαγραφεί από την ή τις συνδικαλιστικές οργανώσεις που αναφέρονται στην τρίτη σελίδα και γίνει μέλος σε άλλη οργάνωση με την εξής βεβαίωση. "Βεβαιώνουμε ότι ο κάτοχος του βιβλιαρίου αυτού έγινε μέλος στο σωματείο με την επωνυμία..................................................................... .................... με την από ................................. απόφαση του ΔΣ ή της Γενικής Συνέλευσης αυτού. .............................................................. (πόλη) (ημερομηνία) ( έτος) Για το Δ.Σ. του σωματείου Ο ΠΡΟΕΔΡΟΣ Τ.Σ.       Ο ΓΕΝ. ΓΡΑΜΜΑΤΕΑΣ (υπογραφή) (υπογραφή) Στις περιπτώσεις που υπάρχουν περισσότερες από μία εγγραφές για επιχειρησιακή ή κλαδική οργάνωση για την άσκηση του εκλογικού δικαιώματος σ' αυτές λαμβάνονται υπόψη οι τελευταίες χρονολογικά εγγραφές. 6.Στις σελίδες έκτη (6), όγδοη (8) και δέκατη (10) είναι δυνατόν κατά την κρίση της Επιτροπής ν' αναγράφονται οδηγίες για τη συμπλήρωση των σελίδων 5, 7 και 9. 7.Η επιτροπή με απόφαση που λαμβάνεται σύμφωνα με την παρ. Ι της απόφασης αυτής αποφασίζει για την εγγραφή και άλλων τυχόν στοιχείων που θα κριθούν απαραίτητα. ΙV.Εγγραφές του εκλογικού συνδικαλιστικού βιβλιαρίου. Οι σχετικές με την άσκηση του εκλογικού δικαιώματος στις πρωτοβάθμιες συνδικαλιστικές οργανώσεις εγγραφές καταχωρίζονται στις υπόλοιπες σελίδες του βιβλιαρίου κάθε μία από τις οποίες συμπληρώνεται με τις παρακάτω ενδείξεις. Ι.Επωνυμία της συνδικαλιστικής οργάνωσης για την οποία ο κάτοχος του βιβλιαρίου ασκεί το εκλογικό του δικαίωμα και ημερομηνία διενέργειας των εκλογών. 2.Ενδείξεις για την ψηφοφορία προς ανάδειξη αντιπροσώπων για Ομοσπονδία και για Εργατικό Κέντρο. Οι ενδείξεις αυτές περιλαμβάνουν την Επωνυμία της Ομοσπονδίας και του Εργατικού Κέντρου για αντιπροσώπους των οποίων ψηφίζει ο κάτοχος του βιβλιαρίου τη διάρκεια της θητείας των αντιπροσώπων που θα αναδειχθούν από τις εκλογές καθώς και τη διάρκεια της θητείας των οργάνων που θα ψηφίσουν οι αντιπρόσωποι στις δευτεροβάθμιες συνδικαλιστικές οργανώσεις. Κάθε μία από τις παραπάνω σελίδες εγγραφών υπογράφεται από το δικαστικό αντιπρόσωπο κατά την άσκηση του εκλογικού δικαιώματος και σφραγίζεται με τη σφραγίδα της συνδικαλιστικής οργάνωσης. V.Τα εκλογικά συνδικαλιστικά βιβλιάρια παραδίδονται στα μέλη των πρωτοβάθμιων συνδικαλιστικών οργανώσεων με ευθύνη του διοικητικού τους συμβουλίου στο συντομώτερο δυνατό χρόνο. VI.Για το πρώτο συνέδριο, μετά την έναρξη ισχύος του Νόμ. 1264/1982, τριτοβάθμιας συνδικαλιστικής οργάνωσης η διοίκησή της μπορεί να ζητήσει από τις δευτεροβάθμιες οργανώσεις της δύναμής της να αντιπροσωπευθούν σ' αυτό με αντιπροσώπους που η εκλογή τους έχει γίνει στις πρωτοβάθμιες συνδικαλιστικές οργανώσεις με χρήση του εκλογικού συνδικαλιστικού βιβλιαρίου ή του ασφαλιστικού βιβλιαρίου υγείας στο οποίο έχουν γίνει οι απαραίτητες εγγραφές ψηφοφορίας. VII.Από την εφαρμογή της απόφασης αυτής εξαιρούνται οι δημόσιοι υπάλληλοι της παρ. Ι του άρθρ. 30 του Νόμ. 1264/1982, μέλη πρωτοβαθμίων συνδικαλιστικών οργανώσεων δημοσίων υπαλλήλων. Η ανωτέρω απόφαση Υπ. Εργασίας 55350/23-12-82 "Εκλογικό Συνδικαλιστικό Βιβλιάριο" κυρώθηκε από τότε που εκδόθηκε από το άρθρ. 28 (περίπτ. 3) Νόμ. 1346/1983 (ΦΕΚ Α' 46), (τόμ. 15 3  σελ. 282, 45). Η παραπάνω απόφαση επεκτείνεται και στους υπαλλήλους του Δημοσίου, των Ν.Π.Δ.Δ. που αναφέρονται στο άρθρ. 30 του Νόμ. 1264/1982 (τόμ. 2Α σελ. 358, 708).